钦定古今图书集成/明伦汇编/氏族典/第416卷 > 《廖用贤尚友录》 > 庾纯
## 钦定古今图书集成/明伦汇编/氏族典/第416卷 > 《廖用贤尚友录》 > 庾纯

按《晋书庾纯传》：“纯字谋甫，博学有才义，为世儒宗。郡
补主簿，参征南府，累迁黄门侍郎，封关内侯，中书令、
河南尹。纯以贾充奸佞，与任敳共举充西镇关中，充
不平，以此相讥。充惭怒，上表解职。纯惧，自劾，遂免官。
复以纯为国子祭酒，迁侍中，父忧去官。起为御史中
丞，转尚书，除魏郡太守，不之官，拜少府，卒。子旉。”